[{"text_idx": "#000002", "text": "Dywedodd llefarydd ar ran Dogs Trust: \u201cAr o\u0302l ystyried yn ofalus, rydym wedi gwneud y penderfyniad anodd i ohirio A Dog\u2019s Trail with Snoopy tan dymor y gwanwyn 2022. Roedd i fod i gael ei gynnal yng Nghaerdydd yr hydref hwn."}, {"text_idx": "#000003", "text": "\u201cEr y gallai\u2019r llwybr ddigwydd yn ddiogel yn yr awyr agored, mae llawer o ansicrwydd o hyd ac mae\u2019r cyfyngiadau parhaus yn debygol o barhau ar ryw ffurf i mewn i\u2019r hydref, a allai effeithio\u2019n sylweddol ar nifer yr ymwelwyr a\u0302\u2019r ddinas a\u2019r lleoliadau y gellir eu defnyddio."}, {"text_idx": "#000004", "text": "\u201cMae pandemig y coronafeirws wedi bod yn ergyd galed i bawb, ac er ei bod yn siomedig gorfod gohirio, teimlwn mai dyma\u2019r peth iawn i\u2019w wneud yn yr hinsawdd sydd ohoni i sicrhau bod y llwybr cystal ag y gall fod i bawb sy\u2019n ymweld. Drwy symud y digwyddiad i dymor y gwanwyn 2022, gallwn sicrhau ei fod yn llwyddiant a chodi arian i barhau i wella lles cw\u0302n yng Nghymru."}, {"text_idx": "#000005", "text": "\u201cRydym yn parhau i gynllunio\u2019r digwyddiad y tu o\u0302l i\u2019r llenni a hoffem glywed gan fusnesau a hoffai noddi Snoopy yn ogystal ag artistiaid sy\u2019n awyddus i wneud eu marc ar y ci mwyaf eiconig yn y byd. I gael rhagor o wybodaeth ewch i .\u201c"}, {"text_idx": "#000010", "text": "Cofrestrwch ar gyfer e-Gylchlythyr Croeso Caerdydd heddiw i gael newyddion cyffrous, digwyddiadau, cynigion arbennig, pethau i\u2019w gwneud a mwy gan di\u0302m Croeso Caerdydd."}]